দলীয়ভাবে স্থানীয় নির্বাচন আমরা আরেকবার প্রতারিত হতে চলেছি: বদিউল আলম | Dinajpur24 | The Largest Bangla News Paper of Bangladesh
প্রচ্ছদ lead দলীয়ভাবে স্থানীয় নির্বাচন আমরা আরেকবার প্রতারিত হতে চলেছি: বদিউল আলম
দলীয়ভাবে স্থানীয় নির্বাচন আমরা আরেকবার প্রতারিত হতে চলেছি: বদিউল আলম
(দিনাজপুর২৪.কম) দলীয়ভাবে স্থানীয় নির্বাচন করার ব্যাপারে সু-শাসনের জন্য নাগরিক-এর (সুজন) সম্পাদক ড. বদিউল আলম মজুমদার বলেছেন,এর যৌক্তিকতা আমি খুঁজে পাইনা। এতে করে ৫ই জানুয়ারীর পর থেকে দেশে যে গণতন্ত্র অবশিষ্ট রয়েছে তারও কবর দেয়া হবে। তিনি বলেন, আমরা একবার প্রতারিত হয়েছি ৫ই জানুয়ারির নির্বাচনের সময়। তখন বলা হয়েছিল দলীয় সরকারের অধীনে নির্বাচন সুষ্ঠু হবে। কিন্তু আমরা দেখলাম ১৫৩ জন বিনা প্রতিদ্বন্দ্বিতায় নির্বাচিত হয়েছে। এটা একটা রেকর্ড। দলীয়ভাবে স্থানীয় নির্বাচন করার মাধ্যমে আমরা আরেকবার প্রতারিত হতে চলেছি। কিন্তু আমরা আরেকবার প্রতারিত হতে চাই না। রোববার দুপুরে জাতীয় প্রেস ক্লাবের ভিআইপি লাউঞ্জে মিউনিসিপ্যাল এসোসিয়েশন অব বাংলাদেশ আয়োজিত ‘দলীয় পরিচয়ে স্থানীয় নির্বাচন’ শীর্ষক এক গোলটেবিল বৈঠকে তিনি এসব কথা বলেন। ড. বদিউল আলম মজুমদার বলেন, এ পদ্ধতিতে সরকারের বিরোধীরা নির্বাচন করতে পারবে কি না আমার সন্দেহ। বিরোধীরা মনোনয়ন নিতে পারলেও হয়তো ভোটকেন্দ্রে আসতে পারবেনা বলে আমার মনে হয়। বদিউল আলম বলেন, গত কয়েকদিন আগে রাষ্ট্রপতি বলেছেন বর্তমানে রাজনীতি ব্যবসায়ীদের পকেটে ডুকে গেছে। আমার প্রশ্ন হল, এটা কিভাবে হল? এটা হয়েছে দলগুলোর কারণে। টাকার বিনিময়ে দলগুলো ব্যবসায়ীদের মনোনয়ন দেয়।
দলীয়ভাবে স্থানীয় নির্বাচন দেশের বিপর্যয় হবে উল্লেখ করে তিনি আরও বলেন, এটা সরকারের একটা অজনপ্রিয় সিদ্ধান্ত। এ সিদ্ধান্তের ব্যাপারে সরকারের পুনঃ বিবেচনা করা উচিৎ। -ডেস্ক
দলীয় প্রতীকে স্থানীয় নির্বাচনে ‘ঘরে ঘরে মারামারি হবে: সাখাওয়াত হোসেন